stanford-oval/wikipedia huggingface dataset:
דקסטר סול אנסל
פילמוגרפיה

| שנה | כותרת | תפקיד | הערות |
| --- | --- | --- | --- |
| 2016 | אמרדייל | קארל הולידיי |  |
| 2019–2021 | אמרדייל | לוקאס טיילור |  |
| 2022 | The Midwich Cuckoos | דייוויד סונדרס | 5 פרקים |
| 2022 | Christmas on Mistletoe Farm | באסטר |  |
| 2023 | The Moor | דני |  |
| 2023 | Hullraisers | פינליי |  |
| 2023 | משחקי הרעב: בלדה לנחשים וציפורי שיר | קוריולאנוס סנואו הצעיר |  |
| 2024 | Robin and the Hoods | דן הקטן |  |
| 2024 | כאן ולתמיד | ילד קטן בשמלה |  |
| 2025 | האביר משבע הממלכות | אג / הנסיך אייגון טארגריין |  |
| TBA | 500 Miles | צ'ארלי |  |
הערות שוליים

↑  Reid, Laura (23 בדצמבר 2022). "Meet Dexter Ansell, the eight-year-old starring in Christmas on Mistletoe Farm". Yorkshire Post. נבדק ב-7 באפריל 2024. {{cite web}}:  (עזרה)
↑  "X Factor star welcomes baby boy to the world". mummypages.co.uk. נבדק ב-7 באפריל 2024. {{cite web}}:  (עזרה)
↑  Jones, Craig (30 במרץ 2023). "Emmerdale child star Dexter Ansell bags role in new Hunger Games film". Leeds-live. נבדק ב-7 באפריל 2024. {{cite web}}:  (עזרה)
↑  Rowan, Iona (30 באפריל 2023). "Former Emmerdale child star Dexter Ansell announces new job after leaving Lucas role". Digital Spy. נבדק ב-7 באפריל 2024. {{cite web}}:  (עזרה)
↑  Clarke, Jessica (30 במרץ 2023). "Emmerdale child star Dexter Ansell, 8, lands Hollywood role two years after soap exit". OK! Magazine. נבדק ב-7 באפריל 2024. {{cite web}}:  (עזרה)
↑  Kain, Erik (5 באפריל 2024). "Here Are The Stars Of The Next 'Game Of Thrones' Spinoff 'A Knight Of The Seven Kingdoms: The Hedge Knight'". Forbes. נבדק ב-6 באפריל 2024. {{cite web}}:  (עזרה)
↑  Klein, Brennan (6 באפריל 2024). "Next Game Of Thrones Spinoff Finds Its 2 Lead Stars". Screen Rant. נבדק ב-7 באפריל 2024. {{cite web}}:  (עזרה)
↑  Otterson, Joe (5 באפריל 2024). "'Game of Thrones' Prequel 'Knight of the Seven Kingdoms: The Hedge Knight' Casts Peter Claffey, Dexter Sol Ansell in Lead Roles". Variety. נבדק ב-7 באפריל 2024. {{cite web}}:  (עזרה)
↑  Morazzini, Jim (31 באוגוסט 2023). "Frightfest 2023: 'The Moor' Review". Nerdly. נבדק ב-7 באפריל 2024. {{cite web}}:  (עזרה)
↑  Seitz, Loree (5 באפריל 2024). "'Game of Thrones' Prequel Casts Peter Claffey and Dexter Sol Ansell". The Wrap. נבדק ב-7 באפריל 2024. {{cite web}}:  (עזרה)
↑  White, Peter (5 באפריל 2024). "'Game Of Thrones' Spinoff 'A Knight Of The Seven Kingdoms' Casts Peter Claffey & Dexter Sol Ansell In Lead Roles". Deadline Hollywood. נבדק ב-7 באפריל 2024. {{cite web}}:  (עזרה)
↑  Calnan, Ellie (14 אוק' 2024). "Morgan Matthews' '500 Miles' starring Bill Nighy, Maisie Williams begins filming in Ireland". Screen Daily. {{cite web}}:  (עזרה)
קתדרלת יעקב הקדוש

| --- | --- |

 מידע כללי
 סוג:  כנסייה, מנזר, קתדרלה 
 על שם:  יעקב בן זבדי 
 מיקום:  מזרח ירושלים 
 מדינה:  ישראל
 הקמה ובנייה
 תקופת הבנייה:  ?–1142
 תאריך פתיחה רשמי:  1142 
 סגנון אדריכלי:  אדריכלות ארמנית 
 
 קואורדינטות:  31°46′29″N 35°13′44″E﻿ / ﻿31.774659°N 35.228912°E﻿ / 31.774659; 35.228912
  (למפת ירושלים העתיקה מוגדלת) קתדרלת יעקב הקדוש(למפת ירושלים העתיקה רגילה) קתדרלת יעקב הקדוש(למפת ירושלים רגילה) קתדרלת יעקב הקדוש(למפת ירושלים מוגדלת) קתדרלת יעקב הקדוש
 
כנסיית סנט ג'יימס ברובע הארמני בירושלים
קתדרלת יעקב הקדוש (בארמנית: Սրբոց Յակոբեանց Վանք Հայոց, סְרְבּוֹץ יַאכּוֹבַּאנְץ ווַאנְק הַאיוֹץ) נמצאת ברובע הארמני בעיר העתיקה בירושלים. הכנסייה נבנתה במאה ה-12 על בסיס שרידים ביזנטיים מהמאה ה-6, כשהאישור לבנייתה נתקבל ישירות מצלאח א-דין, הכובש המוסלמי.
הכנסייה היא מן המפוארות שקיימות בארץ ישראל, וכך גם תוארה על ידי עולי רגל זה מאות בשנים. האור היחיד בכנסייה מגיע מן השמש שמחוץ לכיפה, ומן הנרות הרבים המפוזרים ברחבי הכנסייה.
הכיפה במרכז מסמלת את העולם הנוצרי, והיא בנויה על ארבע אומנות/עמודים המסמלים את ארבעת האוונגליונים, כותבי ספרי הבשורה שבברית החדשה (מתי, יוחנן, לוקאס ומרקוס). את קירות הכנסייה מקיפים ציורים, בחלק התחתון מצוירים אנשים הקהילה המקומית, ובמעלה הקירות קדושים נוצרים מוכרים יותר.
עבודות שיפוץ נרחבות בוצעו בתחילת המאה ה-18 על ידי הפטריארך הארמני גריגורי "נושא השלשלת", אשר קיבל את כינויו לאחר ששם על צווארו מרצון שרשרת כבדה כאות לשעבוד עד אשר ישיג כספים להחזרת חובות בהם שקעה הקהילה הארמנית הירושלמית. מסעו ברחבי ארמניה הצליח מעבר לצפוי, עד שנשאר כסף לשיקום הכנסייה ובניית חומות לרובע הארמני.
הקיר הצפוני בשיפוצים אלה זכה ליחס רב, כמו דלתות העץ המשובצות צדפות ושריוני צבים בכניסה לקפלת סנט ג'יימס ובציורי עץ אחרים. מיד אחרי קפלה זו דלת לחדר בו שרידים ביזנטיים, וחדר המשמש את הכמרים.
היסטוריה

יעקב הקדוש (סנט ג'יימס) שעל שמו נקראה הכנסייה, הוא יעקב בן-זבדי המכונה "יעקב הגדול", אחד משנים עשר השליחים של ישו ואחיו של השליח יוחנן. הוא הוצא להורג על ידי אגריפס הראשון בשנת 44. על פי המסורת טמון ראשו הערוף בכנסייה זו בקפלה שבקיר הצפוני (משמאל לכניסה), ושאר גופו בסנטיאגו דה קומפוסטלה שבספרד. קפלה זו היא המקום הקדוש בכנסייה.
יעקב אחר, הקטן, אחיו של ישו והבישוף הראשון של ירושלים, טמון בכנסייה זו מתחת למזבח הראשי (אפסיס), שם נקבר לאחר שנסקל וגופתו נזרקה מהר הבית לנחל קדרון בידי יהודים בשלהי תקופת בית שני.
מימין לאפסיס המרכזי, המוקדש כאמור ליעקב הקטן אחי ישו, נמצאת קפלה קטנה המוקדשת ליוחנן המטביל, ומשמאל קפלה לכבוד מריה הקדושה, הבתולה, המדונה.
בחצר הכניסה אל הכנסייה נקברו בעבר פטריארכים ונזירים ארמנים. בחלקי הקיר העליונים קבועות מצבות עם גילופי צלבים ועיטורים, המכונות חצ'קרים. החצ'קרים בכללם ייחודיים לאמנות האבן המסורתית הארמנית, ואין בהם אחד הזהה למשנהו. כאן הם מלווים בכתובות בארמנית וחלקם בני מאות שנים.
הכנסייה בנויה בצורת צלב, וכבר בכניסה מחוץ לכנסייה, מהחצר, ניתן לראות משני צדי הכניסה שני לוחות עץ (מימין) וברזל (משמאל) התלויים על חבלים. אלה הם ה"נאקוס" (בערבית), או מצילתיים. עד אמצע המאה התשע עשרה וסוף ימי שלטונו של מוחמד עלי המצרי, אסרו השלטונות המוסלמים על הנוצרים להשתמש בפעמוני כנסייה (גם על היהודים נאסר השימוש בשופר בתקופות מסוימות). נקישה בפטישי עץ על הנאקוס, קורה מעץ קשה תלויה על חבלים, שימשה תחליף לפעמוני הכנסייה, וגם כיום מדי פעם נקראים הכמרים לתפילה בעזרת הנאקוס. צליל הנאקוס חזק ונעים (כמו קסילופון עם צליל אחד). כיום ניתן למצוא נאקוס בכנסייה זו ברובע הארמני, בכנסיית הקבר ובמנזר סנטה קתרינה.
הכנסייה פתוחה לקהל מדי יום מהשעה 15:00, לכחצי שעה, ובימי שבת גם בין השעות 8:00 ו-10:00.
פלאות

| --- | --- |

כרזת הסרט
 בימוי:  אבי נשר
 הופק בידי:  משה אדרי, לאון אדרי, דודי זילבר, אבי נשר
 תסריט:  אבי נשר, שאנן סטריט
 עריכה:  יצחק צחייק
 שחקנים ראשיים:  אדיר מילר, אורי חזקיה, יהודה לוי, יובל שרף, אפרת גוש
 מוזיקה:  אבנר דורמן
 צילום:  מישל אברמוביץ
 מדינה:  ישראל
 חברה מפיצה:  סרטי יונייטד קינג
 שיטת הפצה:  וידאו על פי דרישה 
 הקרנת בכורה:  6 ביוני 2013
 משך הקרנה:  112 דקות
 שפת הסרט:  עברית
 סוגה:  סרט דרמה 
 מקום התרחשות:  ירושלים 
 דף הסרט ב־IMDb
 
פלאות הוא סרט קולנוע ישראלי, בבימויו של אבי נשר, שיצא לאקרנים ב-2013. זהו סרט מתח קומי המהווה מחווה לז'אנר הפילם נואר.
במרכז הסרט עומדת דמותו של צעיר המכונה "ארנב" (אורי חזקיה), הפותח את דלת ביתו בפני חוקר פרטי (אדיר מילר) לצורך תצפית על דירה נטושה ממול, אליה הוכנס רב מקובל מפורסם על ידי אנשיו.
ישנם קטעי אנימציות דו-ממד ייחודיים המשולבים בסרט. האנימציה נעשתה על ידי צוות אנימטורים בראשות אבי בלייר.
הסרט שאב השראה מפרשת היעלמותו של ניר בן ארצי.
עלילה

ארנב הוא כינויו של צעיר חילוני (אורי חזקיה) המתגורר בירושלים ועובד כברמן בפאב בעיר, לצד בת זוגו לשעבר, וקס (אפרת גוש), שהחלה בתהליכי חזרה בתשובה. ארנב מצייר בלילות ציורי גרפיטי ברחבי העיר ולובש מסיכה כדי להסתיר את פניו מפחד החוק. ערב אחד צופה ארנב בשלושה גברים דתיים (אלברט אילוז, אלון דהן ועופר יער) המכניסים אדם מכוסה בשמיכה אל תוך דירה נטושה הנמצאת אל מול חלונו. למחרת פונה אל ארנב חוקר פרטי בשם יעקב גיטיס (אדיר מילר), המבקש להשתמש בדירתו של ארנב לצורך תצפית על הדירה הנטושה ובתמורה לתשלום. ארנב מתנדנד בין סירוב והסכמה, אך בהמשך נעתר ארנב לבקשת החוקר, ומתקין בדירה מצלמה נסתרת. משלב זה חייו מסתבכים בפרשה הכוללת מקובל נערץ בשם שמעיה כנפו (יהודה לוי), אשה יפהפייה בשם אלה גורסקי גיסתו של הרב, המתחקה אחריו (יובל שרף), ומגוון דמויות ירושלמיות נוספות. עלילת הסרט הושפעה מפרשת היעלמותו של הרב ניר בן ארצי.
הפקה

אבי נשר נפגש עם שאנן סטריט סולן הדג נחש לצורך שילוב שירים שלו בפסקול של סרט שתכנן להוציא. במהלך ההיכרות שלהם הראה סטריט הירושלמי לנשר דמויות ומקומות ייחודיים בירושלים ובמסגרת זו עלה במוחו של נשר הרעיון לכתוב תסריט משותף שבמרכזו ירושלים והדמויות שסובבות אותה. על אף שלסטריט לא היה כל ניסיון בכתיבת תסריטים הוא הסכים להצעה.
דמותו של "ארנב" מבוססת במקצת על חייו של סטריט עצמו ולדבריו הבר שהוא עובד בו והדמויות סביבו, דומות לעבודותיו של סטריט בעברו. ולמרות זאת הם החליטו שהוא לא יהיה אמן מוזיקלי, אלא צייר ואמן גרפיטי.
מחווה לסגנון "הסרט האפל" (פילם נואר)

הפילם נואר (הסרט האפל) הוא סגנון בימוי שמאופיין בתאורה מוצללת (ולעיתים צילום בשחור לבן), עולם ניהליסטי, גיבור ציני וקודר שלעיתים קרובות מגלם בלש או חוקר פרטי, אי צדק, אישה קטלנית (פאם פאטאל), וזוויות צילום לא שגרתיות. פלאות מהווה מחווה לסרטי הפילם נואר שהחלו להופיע בשנות ה-40 של המאה ה-20.
בסרט פלאות יש רבים ממאפיינים אלו, ארנב (אורי חזקיה) הסרט מזכיר את אל. בי ג'פריז מהסרט חלון אחורי של היצקוק. בדומה לפלאות, בסרט חלון אחורי גיבור הסרט צופה מחלון ביתו על שכניו ומגלה סודות אפלים עליהם. יעקב גיטיס (אדיר מילר) מזכיר את דמותו של ג'ייק (ג'ייקוב) גיטיס מהסרט צ'יינהטאון של פולנסקי, דמות של בלש לשעבר קשוח וציני שרודף צדק בעולם חסר צדק. לבושו של יעקב, מעיל וכובע, מזכיר את לבושם של דמויות רבות מסרטי פילם נואר לדוגמה ולטר נף (ביטוח חיים כפול) או ג'ון פרגסון (ורטיגו). סגנונו המפוקח והקשוח של יעקב תואם את זה של בלשי הפילם נואר. דמותה של אלה (יובל שרף) מהווה את דמות האישה הקטלנית (פאם פאטל). אישה יפה ומלאת תשוקה המסתירה סודות אפלים מעברה.
בדומה לסרטים כמו הנץ ממלטה, צ'יינהטאון או ורטיגו, האישה הקטלנית שמסתירה סודות אפלים שוכרת את שירותיו של בלש פרטי קשוח. במהלך העלילה מתבררים מניעיה האמיתיים של האישה הקטלנית, בעוד הבלש ממשיך בחקירתו ורודף צדק מעבר לגבולות עבודתו. בנוסף, בדומה לסרטים כמו חלון אחורי או קטיפה כחולה, גיבור תמים לכאורה שמונע על ידי סקרנות חוקר באופן עצמאי את האירועים ונקלע לפרשה מורכבת ומסוכנת.
דמויות > דמויות ראשיות

יעקב גיטיס (אדיר מילר) - חוקר פרטי קשוח, בעבר היה שוטר. מחווה לדמותו של ג'ייק גיטיס מהסרט צ'יינהטאון. חי לבד, אשתו עזבה אותו כי התחזקה בדת, שתי ילדיו לא מדברים איתו חוץ מאחד שנוהג להיפגש איתו בסתר מדי פעם. בעקבות התצפית שגיטיס עושה על הדירה הזאת הוא שולח את ארנב לשתול שם מצלמה נסתרת כדי לראות אם הוא בסדר ולדעת מהתוכניות של בז'רנו. בהמשך ארנב וכנפו מתחברים והוא מנסה לחבל בתוכנית של גיטיס ומספר לו את האמת למרות שגיטיס אמר לו במפורש לא לספר לו. בז'רנו ועוזריו לוקחים את כנפו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות. בסוף הסרט נראה שנוצר איזה שהוא התחלה של קשר בינו לבין וקס.
אריאל "ארנב" נבון (אורי חזקיה) - ברמן ואומן גרפיטי ירושלמי המשכיר את דירתו לבלש גיטיס לשם תצפית. חבר ילדות של חיים ״חלאה״ קונה ממנו סמים וגם פורץ איתו ועם אלה לדירה של גיטיס כדי לגנוב בחזרה את המחשב שגיטיס לקח מהבית שלו, ידיד של וקס, בהמשך נראה שהוא מתקרב טיפה לאלה. בעקבות התצפית שגיטיס עושה בדירתו גם הם מתקרבים למרות שהוא קשוח וגם מתקרב לכנפו ודואג לו וגם מביא לו אוכל מדי פעם. בעקבות התצפית שגיטיס עושה על הדירה הזאת הוא שולח את ארנב לשתול שם מצלמה נסתרת כדי לראות אם הוא בסדר ולדעת מהתוכניות של בז'רנו. בעקבות כך שהם מתחברים הוא מנסה לחבל בתוכנית של גיטיס ומספר לו את האמת למרות שגיטיס אמר לו במפורש לא לספר לו. בז'רנו ועוזריו לוקחים את כנפו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות.
הרב שמעיה כנפו (יהודה לוי) - רב, ספק בעל כוחות, ספק נוכל, אשר נעלם במפתיע. דמותו מבוססת במקצת על הרב ניר בן ארצי. בז'רנו ועוזריו מענים אותו בדירה נטושה שממול הבית של ארנב, הם רוצים שכנפו יכתוב במחברת דברים רעים על עצמו ויתאבד, בעקבות התצפית שגיטיס עושה על הדירה הזאת הוא שולח את ארנב לשתול שם מצלמה נסתרת כדי לראות אם הוא בסדר ולדעת מהתוכניות של בז'רנו. ארנב וכנפו מתחלים להתחבר אחד לשני ובעקבות כך הוא מנסה לחבל בתוכנית של גיטיס ומספר לו את האמת למרות שגיטיס אמר לו במפורש לא לספר לו. בז'רנו ועוזריו לוקחים אותו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות.
אלה (יובל שרף) - אחות אשתו של הרב כנפו. יפהפייה ומסתורית אשר שוכרת את שירותיו של יעקב גיטיס.
וקס (אפרת גוש) - חברתו לשעבר של ארנב ועובדת איתו בבר כמלצרית, החלה בתהליכי חזרה בתשובה. בסוף הסרט נראה שנוצר איזה שהוא התחלה של קשר בניה לבין גיטיס.
דמויות > דמויות משנה

בז'רנו ועוזריו (אלברט אילוז, אלון דהן, עופר יער) - חוטפיו של הרב שמעיה כנפו, מענים אותו בדירה נטושה שממול הבית של ארנב, הם רוצים שכנפו יכתוב במחברת דברים רעים על עצמו ויתאבד, הם לוקחים אותו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות.
בלהה (הדס קלדרון) - אחותה הגדולה של אלה ואשתו המסורה והאוהבת של הרב שמעיה כנפו.
חיים "חלאה" לוריא-אהרונוב (אבי דנגור) - חבר ילדות של "ארנב" וסוחר הסמים שלו. הוא אוהב שקוראים לו ״חלאה״ כי זה שם ממתג, פרץ עם ארנב ואלה לדירה של גיטיס כדי לגנוב את המחשב שלו שלקח מהבית של ארנב.
קביליו (גברי בנאי) - לקוח קבוע בפאב שבו ארנב עובד. נוהג לשתות אלכוהול וטיפה להשתכר, רוצה להקים כל מיני עמותות לצימצום מחירים של אלכוהול ועוד כל מיני דברים, ומשתמש בראשי תיבות לשם של העמותות שרוצה להקים.
בעל בית הקפה (שאנן סטריט) - חרדי, בעלים של בית הקפה השכונתי.
דמויות > הופעת אורח

רמי לוי - בתפקיד עצמו - מופיע בסרטון הסברה על מפעליו של הרב כנפו.
לקריאה נוספת

פבלו אוטין, שיעורים בקולנוע - שיחות עם יוצרות ויוצרים ישראלים, הוצאת אסיה, 2017, הפרק "פלאות / שיחה עם אבי נשר", עמ' 170–193.
הערות שוליים

↑  ישי קיצ'לס, הלך הפלא, נשאר הסרט, באתר ישראל היום, 7 ביוני 2013
↑  "פלאות", ביקורת. סינמסקופ, 7 ביוני 2013
↑  נירית אנדרמן, הסמס שהוביל לסרט החדש של אבי נשר, באתר הארץ, 2 באפריל 2012
כידן צהוב

| כידן צהוב |
| --- | --- |
פרט ממין זכר פרט ממין זכר
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: נמליים
תת־משפחה:: כידניות
סוג:: כידן
מין:: כידן צהוב
שם מדעי
 dorylus fulvus

כידן צהוב (שם מדעי: dorylus fulvus) הוא מין של נמלה הנפוץ באפריקה ובארץ ישראל. הוא מפורסם בעיקר בשל הנזק שהוא מסב לכוורות דבורים.
תיאור

הפועלות הן מגוונות בגודלן, בין 3–10 מילימטרים. יש להן בטן צהובה, וראש וחזה בצבע חום בהיר. יש להן רגליים ארוכות ומחושים ארוכים, אך הן חסרות עיניים וכנפיים. הזכרים גדולים הרבה יותר. הם מגיעים לגודל של שלושים מילימטר, ויש להם כנפיים, עיניים ולסתות חזקות. לזכרים אין בטן צהובה, והם חומים לגמרי.
המלכה במושבות הכידן הצהוב היא מלכת הנמלים הגדולה ביותר בארץ, ומהגדולות בעולם. היא מגיעה לגודל של חמישה סנטימטרים. גם היא, כמו הפועלות, חסרת כנפיים ועיניים. המלכה נדירה מאוד, ונצפו רק פרטים בודדים. למלכה בטן תפוחה וגדושה בשחלות.
התנהגות

הכידן הצהוב חי במושבות תת-קרקעיות של רבבות פרטים. במושבה יש רק מלכה אחת, ואין בה זכרים כלל, אלא בזמן מעוף הכלולות. הפועלות מתחלקות לפועלות המלקטות אוכל, ו"פועלות חיילות" השומרות עליהן. על אף היותן עיוורות, הנמלים מבצעות את משימותיהן במיומנות.
הכידן הצהוב פעיל במשך הלילה.
לרוב, המושבה משתקעת בקן למשך כמה שבועות, ואז נודדת לתקופה ממושכת, עם עצירות ביניים במקומות שניתן להסתתר בהם. הנמלים נעות בשיירות צפופות מאוד, והחיילות שומרות על הפועלות בצידי השיירה.
במהלך הנדידה עט נחיל הנמלים על כל מזון הנקרה בדרכו. המזון כולל פירות, פרוקי-רגליים רבים, וגם נמלים אחרות. בנוסף, מפורסם הכידן הצהוב בשל הנזק שהוא גורם לכוורות מבויתות של דבורת הדבש. אם נתקלת השיירה בכוורת, פולשות הנמלים לתוכה, הורגות את כל הדבורים וטורפות אותן. העוקץ של הדבורים, שיעיל כל כך בהתמודדות עם חיות גדולות יותר, חסר תועלת כנגד הנמלים הקטנות. מושבת כידן מסוגלת לעיתים לחסל בלילה אחד שלוש כוורות. דבוראים שכוורותיהם נפגעו על ידי הכידן הצהוב נאלצים לעיתים להעביר את שאר הכוורות לשדה אחר על מנת למנוע מהנחיל לטרוף דבורים נוספות בלילה הבא.
התנהגות > מעוף הכלולות של הכידן הצהוב

הזכרים מבצעים את מעוף הכלולות לבדם (המלכה חסרת כנפיים) בלילות חמים של ראשית הקיץ. ניתן לראות אותם מתרכזים במספרים גדולים ליד מקומות מוארים. ההפריה מתרחשת בתוך הקן. ככל הנראה, מובילות הפועלות את הזכר אל המלכה לאחר שהסירו את כנפיו.
מועצה אזורית נווה מדבר

מועצה אזורית נווה מדבר (בערבית: واحة الصحراء) הוקמה ב-6 בנובמבר 2012 על יד משרד הפנים בישראל ביחד עם המועצה אזורית אל קסום במקום מועצה אזורית אבו בסמה.
ההחלטה על יצירת שתי מועצות אזוריות נפרדות נבעה מגידול האוכלוסייה בתחום המועצה שפורקה. המועצה האזורית מספקת שירותים לכ-40,000 תושבים ביישובים בדואיים מוכרים ולא מוכרים מדרום לכביש 25 שאינם מוגדרים מועצה מקומית.
בשנת 2016 נערכו לראשונה בחירות במועצה, ובהם נבחר אברהים אלהואשלה.
בשנת 2019 הגיעה המועצה האזורית למקום האחרון במדד הסוציו-אקונומי של הלשכה המרכזית לסטטיסטיקה.
משרדי המועצה המקומית נמצאים בתחומי העיר באר שבע, במבנה מגדל שבע, עד להעברתם לאבו תלול במאי 2022.
חינוך

נכון ל-2023 במועצה 21 בתי ספר בהם 10 בתי ספר ללא מיגון או עם מיגון נמוך.
ראשי המועצה

רחמים יונה (2012–2016, ראש ועדה קרואה)
אברהים אלהואשלה (2016–2024, ראש המועצה הנבחר הראשון)
סלאמה עדיסאן (2024–מכהן)
יישובי המועצה

| מספר | צורת היישוב | יישוב | שנת הקמה | הערות | אוכלוסייה |
| --- | --- | --- | --- | --- | --- |
| 1 | כפר בדואי | אבו קרינאת | שנות ה-2000 |  | 2,205 |
| 2 | כפר בדואי | אבו תלול | שנות ה-2000 |  | 2,481 |
| 3 | כפר בדואי | ביר הדאג' | 1993 |  | 6,300 |
| 4 | כפר בדואי | קסר א-סיר | שנות ה-2000 |  | 2,856 |
הערות שוליים

1 2 3 4 5 6  לטבלת הדירוג המלא.
↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  תקנה 7176 - ההחלטה של משרד הפנים להקים את המועצה האזורית החדשה נווה מדבר(הקישור אינו פעיל)
↑   אלמוג בן זכרי, היום נערכו לראשונה הבחירות בנווה מדבר: לפי המועצה, רק 10% מהתושבים היו זכאים להצביע בבחירות, באתר הארץ, 29 בנובמבר 2016
↑  ירון דרוקמן, ירושלים שוב צנחה, כוכב יאיר עלתה לצמרת: הדירוג החברתי-כלכלי של ישראל, באתר ynet, 24 בנובמבר 2022
↑  مقر المجلس الإقليمي واحة الصحراء... صرح نفتخر به - משכן המועצה האזורית נווה מדבר.. מבנה לראווה באבו תלול, באתר מועצה אזורית נווה מדבר (בערבית)
↑  ניצן פייביש, ‏פערי מיגון במוסדות חינוך ברקע מלחמת 'חרבות ברזל' - נתונים על רשויות מקומיות נבחרות, באתר מרכז המחקר והמידע (ממ"מ) של הכנסת, 27 ביוני 2024
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| דגל ישראל מחוז הדרום |
| --- | --- | --- |
| נפות | נפת אשקלון • נפת באר שבע | מפת מחוז הדרום |
| ערים | אופקים • אילת • אשדוד • אשקלון • באר שבע • דימונה • נתיבות • ערד • קריית גת • קריית מלאכי • רהט • שדרות | מפת מחוז הדרום |
| מועצות מקומיות | חורה • ירוחם • כסייפה • להבים • לקייה • מיתר • מצפה רמון • עומר • ערערה בנגב • שגב שלום • תל שבע | מפת מחוז הדרום |
| מועצות אזוריות | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר | מפת מחוז הדרום |
| מועצה מקומית תעשייתית | נאות חובב | מפת מחוז הדרום |
| מועצות אזוריות שבוטלו | אבו בסמה | מפת מחוז הדרום |
| יישובים לשעבר | כרמון • נוה יאיר • אשלים | מפת מחוז הדרום |
| יישובים עתידיים | דניאל • דרור • נווה תמרים • כסיף • עבדה • מעלה אהרן • שפיר | מפת מחוז הדרום |
מבצע פלצור

מבצע "פלצור", היה פשיטה של חיילי גדוד 51 בגולני במטרה להשתלט על רכס ג'בל רוס (כיום, הר דב) ולחסל את מאורות המחבלים, על מנת שניתן יהיה לחלוש על ה"פתחלנד" ולמנוע ככל האפשר חדירת מחבלים לשטח ישראל. המבצע נערך בליל יום שלישי 2 בדצמבר והסתיים בבוקר 3 בדצמבר 1969.
במהלך המבצע נהרגו כ-50 מחבלים, ביניהם מפקד בכיר בארגון א-צאעיקה. אבדות צה"ל במבצע היו קצין אחד הרוג, סגן שלמה כהן ושישה חיילים פצועים.
טיפול בנעים אהרון תחת אש
תצפית על היעד לפני הסתערות
פינוי מוסק מהיעד
רקע

לקראת סוף שנת 1969 הייתה התבססות מוגברת של ארגוני מחבלים בשטחים של מורדות החרמון ועד לנהר החצבני. המחבלים בנו את בסיסיהם בתוך הכפרים ועל ההרים שבסביבותיהם. מתוך בסיסים אלו יצאו המחבלים כדי לבצע מארבים ופיגועים וכדי לחבל בעבודות החקלאות ביישובים הישראלים על גבול הצפון.
ההחלטה לביצוע הפעולה התקבלה בעקבות ריבוי הפעולות האלה, ובעיקר לאחר שבסוף חודש מאי 1969 פוצץ צינור הטפליין באזור הכפר רג'ר, על ידי חוליה של שישה מחבלים. 8,000 טון נפט נשפכו לוואדי עסל ומשם זרמו דרך הבניאס והירדן לכנרת.
בסיס המחבלים בחלקו הצפוני של ג'בל רוס, על קו הפסקת האש, מזרחית לכפר שובא, היה אחד הבסיסים של המחבלים. גודלו של בסיס זה היה כ-600x300 מטר ונצפו בו חמישה אוהלים ושני מקלעי נ"מ.
דרומית לבסיס המחבלים מצויה שלוחה גבוהה (נ.ג. 1529) ודרומה משם ג'בל סומאק (כיום, הר אגס). ההערכה הייתה כי בשתי נקודות אלו עלולים להימצא מחבלים. כמו כן, הייתה הערכה שבסיס ג'בל רוס עלול להיות מתוגבר על ידי מחבלים שינועו בדרך העוברת דרך בירכת-נקר משבעא ובדרך המובילה מכפר שובא דרך בירכת שנונים לג'בל סומאק.
הכנות

משימת הפשיטה הוטלה על גדוד 51 מחטיבת גולני, אשר היה באותה עת באימון חורף באזור מעלה אדומים. פקודת אג"מ/מבצעים קבעה שכוח בעוצמה של פלוגה יפשוט בשחר 3 בדצמבר על היעד, תוך שהוא ממקם חסימות על הדרכים לשבעא ולשובא ומקבל סיוע של מרגמות כבדות (160 ו-120 מ"מ) וכן סיוע מחיל האוויר שיפעיל מסוקים לתובלת כוחות, לפינוי נפגעים ומטוס קל לתצפית מוקדמת על היעד.
שלושה ימים לפני יום ה-"ע" החלו ההכנות לפשיטה. הלוחמים צוידו, פרט לכמויות גדולות של תחמושת, במזון מיוחד שכלל פירות מיובשים, טבליות שוקולד ושתי מימיות לכל לוחם. כל זאת משום שהפשיטה אמורה הייתה להתבצע בגובה רב יחסית (מעל 1,500 מ'), במזג אוויר חורפי של תחילת דצמבר, עם קור עז וקשיי ערפל. ציר התנועה המתוכנן היה קשה במיוחד.
יומים לפני יום ה-"ע" בוצעה תצפית מפקדים אווירית שבה השתתפו המג"ד ומפקדי הכוחות אשר המריאו במטוס קל משדה התעופה במחניים. במהלך התצפית נורתה אש נ"מ לעבר המטוס והטייס נאלץ להסתלק מאזור היעד ולנחות חזרה במחניים.
כוחות ומשימות

חפ"ק מח"ט – אל"ם יקותיאל (קותי) אדם יתמקם בתצפית יפעת בחרמון.
חפ"ק מג"ד – סא"ל דוד כהן – ינוע עם הכח העיקרי.
פלוגה א' – בפיקוד סרן ציון זלוף, תטהר את היעד
מחלקה מפלוגה ב' – בפיקוד סגן עובדיה ברקן – כוח חסימה צפונית באזור בירכת נקר.
מחלקה מפלוגה ג' – בפיקוד סגן יוסי בן הרוש – כח חסימה דרומית באזור בירכת שנונים / ג'בל סומאק.
סיוע – בפיקוד סא"ל עמוס ברעם כולל:
2 סוללות מרגמה 160 מ"מ מגדוד 334; 2 קנים 120 מ"מ מגד"כ מוצנח 247; קש"א – סגן ישראל בר לב וקת"קים עם הכוחות.
סיוע אווירי: מסוקים לפינוי ותובלה ומטוס קל לתצפית
החסימה הצפונית

החסימה הצפונית בפיקודו של מ"פ ב', סגן עובדיה ברקן, הגיעה לאזור בירכת נקר בסביבות השעה 03:30. עם אור ראשון, תפסו הלוחמים עמדות כשהם נערכים בשתי קבוצות. לקרבתן של עמדות אלו הגיעו תחילה כמה אזרחים מכפר שבעא. חלקם נתפסו ונחקרו בידי חוקר שבויים אשר היה מסופח לכוח. מחקירתם של האזרחים הסתבר שבאזור נמצאים כ-40 מחבלים. זמן קצר לאחר מכן, החל קרב אש בין אנשי החסימה לבין מספר חוליות מחבלים אשר התמקמו בגבעות שמעבר לבירכה. לאחר שנהרגו שלושה מחבלים מתוך חוליה שקרבה לכוח החוסם, יצא לעברם עובדיה עם עוד כמה לוחמים, אולם נאלץ להיחלץ לאחור בשל אש יעילה שכוונה נגדם, כולל אש מרגמות מאזור שבעא. אש זו פסקה לאחר שהקת"ק המסופח לכוח הפעיל נגדם אש מרגמות.
החסימה הדרומית

החסימה הדרומית בפיקודו של מ"פ ג', סגן יוסי בן הרוש, הגיעה לאזור בירכת שנונים בשעה 04:30 ועם אור ראשון נערכה בשלוש קבוצות משנה אשר המתינו למחבלים. מחבל אחד הגיע לקרבת מקום אולם הצליח להימלט לאחר שזיהה את הלוחמים. שני מחבלים נוספים הגיעו לחסימה באזור ג'בל סומאק והצליחו אף הם להימלט.
פינוי הכוח

עם סיום טיהור היעד וסריקתו, נחתו בו הרמטכ"ל רא"ל חיים בר-לב ואלוף הפיקוד דוד אלעזר (דדו). כל זאת כאשר עדיין אש מחבלים מטרידה נורית מטווחים רחוקים, מהרכסים שמסביב לכפרים שבעא ושובא. לאחר התייעצות מפקדים בשטח הוחלט לפנות את הכוחות במסוקים.
כוח החסימה הדרומית היה הראשון להתפנות במסוקים. הכוח פונה בשעה 10:00. בתחילה התקשה מסוק הפינוי לנחות בשל אש המחבלים. לאחר הפעלת מסוק "בל" חמוש, שותקו מקורות הירי והמסוק נחת. כחצי שעה מאוחר יותר פונתה החסימה הצפונית ולקראת השעה 11:30 פונה גם כוח הטיהור.
תוצאות

לכוח של גדוד 51 היה הרוג אחד - סגן שלמה כהן (שלומינו) אשר פיקד על האגף הימני בכוח הטיהור.
כמו כן, נפצעו שישה לוחמים מפלוגה א':
סג"ם עמרם אפרת – נפצע קל מרסיסים וריקושטים.
רב"ט אהרון נעים – נפצע קשה באזור עצם הבריח.
טור' מעודי שלמה – נפצע קשה באזור הבטן התחתונה.
סמל סטפן לובלסקי – נפצע קל מרסיסים וריקושטים.
רב"ט סבן יצחק – נפצע קל בידו.
לפי דיווחים מלבנון נפגעו בפעולה זו למעלה מ-50 מחבלים, ביניהם מפקד ארגון א-צאעיקה בחרמון. ביעד עצמו נהרגו 15 מחבלים.
ביעד נמצאו 5 אוהלים, 4 מקלעי נ"מ, מרגמה 120 מ"מ, מרגמה 82 מ"מ, מטול קטיושות שכוון לעבר קריית שמונה, מכשיר "קוברה" לחפירה וכן נשק קל ותחמושת רבה.